
2026.gada 31.jūlijs,  Nr. IDN  ZOC 2026/3
SIA “ZEMGALES OLIMPISKĀ CENTRA”  J.Lūša vārdā nosauktā stadiona futbola laukuma apgaismojuma ierīkošana - projektēšana, autoruzraudzība un būvniecība
ATBILDE

Uz jautājumu par apakšuzņēmēju atbildību

Jautājums: Nolikuma 2.1. pielikumā apakšuzņēmējiem iekļauts nosacījums, ka apakšuzņēmējs uzņemas solidāru atbildību par iepirkuma līguma izpildi (PIL 45.p.8.d.). Prasība neatbilst PIL, jo par līguma izpildi būs atbildīgs  tikai pretendents , bet apakšuzņēmējs būs atbildīgs tikai par savu daļu un nav pamata prasīt no apakšuzņēmēja solidāro atbildību par visa līguma izpildi. Lūdzam paredzēt iespēju Pasūtītājam dzēst minēto prasību.
ATBILDE:
Publisko iepirkumu likuma 45.p. paredz tiesības Pasūtītājam pieprasīt solidāru atbildību personām uz kurām balstās Pretendents t.sk. arī apakšuzņēmējiem, jo uz to finansiālajām un saimnieciskajām iespējam Pretendents tiešā veidā balstās kā uz konkrētu darbu izpildītājiem. Bez finansiālām un saimnieciskām iespējām apakšuzņēmējs nemaz nevar veikt darbus.  Lai novērstu riskus, kad pats Pretendents, kas slēdz līgumu, ir nekompetents iepirkuma priekšmetā  un  darbu izpildē balstās uz apakšuzņēmējiem, kuri līgumiski ne par ko neatbild,  tad ir iekļauta šāda prasība (nav pieņemami, kad kā iepriekšējā konkursā stadiona apgaismojumu pieteicās būvēt kokzāģētava, zivsaimniecības uzņēmums, ēdnīca no Latgales, balstoties tikai uz apakšuzņēmējiem). Šeit ir Pretendenta un apakšuzņēmēja savstarpējo attiecību un uzticamības jautājums, ko iespējams atrisināt noslēdzot vienošanās, līgumus par savstarpējām garantijām. Ja apakšuzņēmējs nav drošs, ka Pretendents un/vai viņš pats spēj izpildīt savas saistības, tad protams šādā tandēmā dalība iepirkumā ir apšaubāma.  ZOC interesēs ir, lai viss paredzētais iepirkumā tiktu izpildīts pilnā apjomā nevis tikai kādā tā daļā, tādēļ prasība ir vispārēja. Taču iepirkuma līgumā ir iekļauts punkts 11.1.1. kas ļauj pusēm atsevišķi vienoties par apakšuzņēmēju atbildības apjomu. ZOC ar izpratni pieiet šim jautājumam, un ja gadījumā apakšuzņēmēju līdzdalība iepirkumā būs minimāla, tad attiecīgi var tikt izskatīts jautājums par tā atbrīvošanu no solidārās atbildības. Līdz ar to prasība netiks noņemta.

